52. schôdza NR SR - 9.deň - A. dopoludnia
Dátum: 2026-06-05
Poslanec: Jakab, Július (SLOVENSKO)
Druh vystúpenia: Vystúpenie v rozprave

Dámy a páni, 10:00 myslím si, že väčšina z opozície, všetkých poslancov, ktorí vystúpili, tak kritizovali krátkosť času. Áno, budem sa tomu venovať aj ja, ale nie je toto podstatné, čo, čo by som, na čo by som chcel upriamiť počas tejto rozpravy. Viete, o zmene Občianskeho zákonníka sa diskutuje na Slovensku alebo sa hovorí o nej. No minimálne, čo, čo ja si pamätám a čo som aspoň sa rozprával s kolegami, ktorí študovali právo. Taký pán Števček o tom rozprával celé roky aj na prednáškach, čo by bolo treba zmeniť na Občianskom zákonníku. Teraz ale sme svedkami situácie, že prichádza minister Susko. By som to povedal, že s takým pomníkom, hej? Pretože zmena tohto Občianskeho zákonníka je taký pomník. Asi pre každého, kto to predkladá. Len, bohužiaľ, ja nemôžem s tým súhlasiť, že by to bol pomník pre pána Suska. Možno je to pomník pre pána Števčeka, ktorý sa na tvorbe tohto zákona podieľal, ale pre pána Suska určite nie, pretože ten proces je od začiatku podhodnotený. Ako je možné, že poslanci Národnej rady, ktorí sa tej téme venujú, nedokážu do hĺbky mať navnímaný tento zákon v rozsahu, ako je napísaný. Keď sa bavíme o tom, že tento zákon má 2000 paragrafov, že má 500 strán, že je to rozsah zákona, aký tu nemávame. A že by bolo dobré, aby aspoň všetci zákonodarci rozumeli tým 2000 paragrafom a tým 500 stranám, aby to dokázali reprodukovať ľuďom na Slovensku, tak ja si myslím, že by to bolo, že by to bolo adekvátne. Že by bolo adekvátne, keby pán minister Susko namiesto toho, že píše rôzne veci, na základe ktorých sú potom prepúšťaní napríklad Dušan Kováčik alebo bárs kto iný, o ktoré, o ktorých sa stará. Namiesto toho, keby venoval svoj čas a energiu, aby vysvetľoval ľuďom tento rozsiahly zákon, ktorý sa týka vlastne celého ich života. Ja úprimne vám poviem, že poďme sa baviť o tom, ako je upravené dedenie po novom. Poďme sa baviť o tom, ako sú upravené jednotlivé pasáže v živote ľudí, s ktorými sa stretávame každý jeden deň. Aby sme si povedali ten kameň úrazu. Dobre viete, že mnoho rodín sa na Slovensku poškriepi a rozháda práve pri rôznych dedeniach. Pritom kedy sa jedná o majetok. A toto je veľmi podstatná časť, o ktorej aj v tejto sále dokopy takmer nikto nič nevie. A nechcem krivdiť kolegom, ale nedokáže to komplexne vysvetliť, ako je to tam napísané. Možno keby pán minister Susko investoval viac času do tlačových konferencií, ako to už aj niektorí kolegovia povedali. Že nestavia sa na tie tlačovky v sobotu a v nedeľu kvôli tomu, že sú politické relácie a Robert Fico chce, aby nastolil nejakú tému a rozpráva o tom, že tie politické relácie by najradšej zrušil. Však sa tam postavte a každý týždeň si vyberte jednu tému z toho Občianskeho zákonníka a povedzte ju ľuďom. Ale nie, my každý deň počúvame každý týždeň, dobre, že nie, o kajetánikoch, o tom, ako sa vyvíjajú všetky tie vaše kauzy, ako sa vyvíja očistec tuto pána Gašpara prisediaceho. Ja si myslím, že ináč je dobré, že vedľa seba sedíte, lebo tak, ako som začal, pán minister Susko, že toto má byť nejaký pomník, tento Občiansky zákonník, tak nie je. Váš pomník je zníženie trestných sadzieb. To je váš pomník, minister Susko. A kvôli tomu sa aj s dešpektom pozerajú ľudia, keď vy idete predkladať takýto obrovský zákon, o ktorom neinformujete, o ktorom ste dokonca skrátili debatu a diskusiu v parlamente. Pretože my vieme, čo ste dokázali s neiným zákonom, kvôli ktorému ste sa dostali do parlamentu. My vieme, pán Susko, že vy ste kvôli tomuto bojovali, aby ste sa v 23. dostali znova do parlamentu, aby ste vyhrali voľby, aby ste okamžite začali znižovať trestné sadzby. A my vieme, čo vaše zákony, ktoré dokážete upiecť rýchlo a pomerne presne, čo dokážu urobiť so spoločnosťou na Slovensku. Vieme o tom, že My vieme, pán Susko, že vy ste kvôli tomuto bojovali, aby ste sa v 23. dostali znova do parlamentu, aby ste vyhrali voľby, aby ste okamžite začali znižovať trestné sadzby. A my vieme, čo vaše zákony, ktoré dokážete upiecť pomerne rýchlo a pomerne presne, čo dokážu urobiť so spoločnosťou na Slovensku. Vieme o tom, že 500 ľudí bolo prepustených z basy kvôli tomu, že ste narýchlo sem priniesli zákon, ktorý vyhovuje vám a vašim kamošom. Vieme o tom, že 3500 ľuďom bolo zastavené trestné stíhanie. To sú presne tie vaše zákony, ktoré vy sem donesiete, ktoré majú splniť presný účel. Ako má spoločnosť veriť vášmu zákonu, ktorý má 2000 paragrafov a 500 strán, keď 800 pripomienok nebolo zahrnutých, keď tam nebola poriadna diskusia, keď ľudia nevedia, čo ich čaká a zákon, ktorý má meniť ich životy komplexne od narodenia až po smrť, tak nevedia, čo obsahuje a nevedia to dokonca ani poslanci Národnej rady. Mnohí z nich. Ja sa stavím, že teraz, keby prišli koaliční poslanci, tak nevedia povedať, čo je v tom zákone. Nevedia. Ale vy chcete, aby poslanci tu hlasovali a rozhodovali o osude krajiny, aj keď nevedia, za čo idú hlasovať. A ja si myslím, že to je absolútne nefér voči občanom, voči všetkým ľuďom v tejto krajine. A znova sa vrátim k tomu zákonu, ktorý ste písali a písali ste ho tak, aby pomohol aj tuto pri sediacemu pánovi Gašparovi. Tak to sú tie vaše zákony a teraz my máme veriť, že zákon, ktorý sa bude týkať nás všetkých a ktorý má platiť ďalšie desiatky rokov a ovplyvňovať naše životy, že to bolo písané s dobrým úmyslom a teraz my máme ministrovi Suskovi a tejto vláde veriť. No ja vám úprimne poviem, že ja neverím tomu. Neverím vám a neverím ani vášmu zákonu. Pri všetkej úcte ku všetkým ľuďom, ktorí sa možno na ňom podieľali na všetkých pracovných skupinách. Ku všetkej úcte k pánovi Števčekovi. Ja neverím tomu, čo priniesol minister Susko, keď to nie je podrobené poriadnej analýze, keď to nie je preskúmané celou spoločnosťou, keď to nie je poriadne vysvetlené, že takýto zákon tam nemá zásadné chyby. A že vy viete prinášať zákony, ktoré majú zásadné chyby. Však, že. Aj pán tuto podpredseda Gašpar, keď donesie kajúcnikov zo dňa na deň, aby ich zrušil. To si všetci pamätáme. To vy viete priniesť takéto veci. A znova sa vrátim k tomu, čo doniesol pán Susko. Pán Susko, vy ste tu doniesli zmenu trestných sadzieb, ktorá, ktorú kritizuje ešte aj generálny prokurátor. Tak ako ja mám veriť vášmu občianskemu zákonu, ktorý má rozsah Biblie? Ako ja mám veriť tomu, čo vy sem prinesiete, keď ja si potom čítam generálneho prokurátora, že okrem toho, že 500 ľudí ste prepustili z basy, 1500 ľuďom sa zastavilo trestné stíhanie, tak bol 57 % pokles stíhaných osôb za daňové trestné činy, 61 % pokles obžalovaných osôb za daňové trestné činy, 49 % pokles stíhaných osôb za daňové podvody a 57 % pokles obžalovaných osôb z daňových podvodov. Keď on sám kritizuje zákony väčšieho rozsahu, ktoré vy ste napísali na mieru ľuďom, ktorým zrazu ten zákon vyhovoval. Na ktorých obrovsky pomohol. Tak ja sa pýtam, že prečo nie sú tie tlačovky ako u kajúcnikov? Prečo nie sú o tomto zákonníku práce? Zase sa dospejeme do momentu, dospejeme do momentu, kedy skrátená debata v parlamente, zákon narýchlo pripravený, nevypočutá odborná verejnosť, neinformovaná celá verejnosť, ktorej sa to bude týkať, 5,5 milióna ľudí na Slovensku. A budeme tam nachádzať chyby od rána do večera. Teda hlavne kolegovia, ktorí sa tej téme venujú. A ja vás upozorňujem akurát na ten proces, lebo ten proces je základ toho zákona. To je ako, keď, viete. Teraz dám to trocha inak. Že viete, prečo mnoho ľudí spochybňuje atentát na Roberta Fica? No lebo, keď sa to stalo, tak medzi prvými, ktorí ho išli vysvetľovať, bol Robert Kaliňák a Šutaj Eštok, ktorým neverí absolútne nikto. A teraz sa vás pýtam pri tomto zákone, že ako ja mám veriť vám, ako vám ľudia majú veriť, keď vy sem prídete, skrátite rozpravu, bez diskusie, nič. Tlačovky sú o kajúcich, nikto tu nevysvetľuje tento zákon, ale vy sa tu postavíte a poviete celému národu: „Verte mi, ja to fakt myslím dobre a toto je naozaj ten pomník, ktorý má zostať po vláde Smeru.“ Nie, nebude to pomník, žiaden. Jediný pomník, ktorý si tu vláda Smeru vybudovala, je zníženie trestných sadzieb, prepustenie 500 zločincov, 3500 ľudí, ktorým bolo zastavené trestné stíhanie. Ľudia, ktorých vidia každý deň, že sa dostali do ulíc a ktorí sú vysmiati. Vaša pani kolegyňa Rošková, ktorá namiesto 7- až 12-ročného trestu dostala dva roky podmienky a 10 000 pokutu, aj keď ten podvod bol za 150 000. To je to, čo ste spôsobili, minister Susko. Vaše super špeciálne dovolania a skúmania všetkého možného. Na bombíca si budú pamätať tí ľudia, ale nie na tento zákon, ktorý tu predkladáte. Preto hovorím, že zle ste k tomu pristúpili od začiatku, pán minister Susko. Ja verím, že tak asi v záverečnom slove vystúpite, keď už všetci budú mať minuté časy a nikto nebude vedieť na vás reagovať. Len vám to hovorím, že sedíte tu ako päť peňazí celý čas, ale ľudia sa vás pýtajú, odborná verejnosť sa vás pýta, nikto o tom poriadne nič nevie a je to absolútne neúctivé voči tejto krajine, voči spravodlivosti a voči právu, keď ho tak obhajujete. Vždy ste tu sedel a vždy ste tu rozporoval v predchádzajúcom volebnom období, ja si vás pamätám, všetky skrátené legislatívne konania a všetky takéto nuansy právne, ktoré sa vám nezdali. A ja si nemyslím, že to bola zlá debata, len čo sa stalo, keď ste prišli k moci, pán Susko? Vy tu dávate skrátené legislatívne konania ako na bežiacom páse. Ohýbate celú spravodlivosť, dokonca ste zničili spravodlivosť na Slovensku a to vás neusvedčujem ja alebo opozícia, usvedčuje vás generálny prokurátor a potom vy sem na to prídete so zákonom, pri ktorom skrátite debatu, nikto o ňom poriadne nič nevie a čakáte, že ho ideme podporiť. No ja vám hovorím, že ho nepodporíme, nepodporíme tento zákon. Súčasná vláda nedokázala urobiť absolútne nič poctivo a poriadne. Bohužiaľ, je to tak. Smejete sa, pán Susko, smejete sa, ale poďme si vymenovať, čo ste urobili. Prorazové opatrenia, to je taká najnovšia novinka. Aké sú tie prorazové opatrenia? Prorazové opatrenia sú také, že raz nebude žiaden, pán Susko, a to ste ich robili šesť mesiacov. Legislatíva k tomu je aká? 38 bodov prorazových opatrení, ktoré ste ukázali, je, že analyzujeme, preskúmame, pripravíme. To je… Tak vyzerá legislatíva? To si ja asi nemyslím. Čiže neviete to urobiť. Energopomoc, takmer po troch rokoch neviete doručiť energopomoc. Poslanci dostávajú peniaze, dôchodcovia so 400 € dôchodkami nedostali nič. Takže ja sa pýtam, čo vy viete doručiť, lebo zatiaľ viete doručiť akurát tak zrušenie špeciálnej prokuratúry, zrušenie NAKA, viete znížiť trestné sadzby. Ešte, že sa vám nepodarilo zrušiť aj ten úrad na ochranu oznamovateľov a ešte, že aj tí kajúcnici skončili nakoniec na Ústavnom súde, ktorých tu doniesol tuto pán Gašpar. Však, lebo vy len przníte. Przníte tú spravodlivosť a przníte právo na Slovensku. Takže ešte raz. Pán minister Susko, ja vyzývam vás, aby ste zobrali tento návrh zákona na dopracovanie. Bol by som rád, ak by sa o tom aj hlasovalo. To by bolo najlepšie. Na dopracovanie, na oboznámenie s celou spoločnosťou, aby ľudia na Slovensku rozumeli do bodky, čo sa v tomto zákone deje, aspoň v tých základných intenciách, aby chápali, aký to bude mať vplyv na ich život, pretože vám, pán, nikto neverí v tejto krajine, ani vláde Smeru, Hlasu, SNS. Vidíte to podľa posledných prieskumov, tá dôvera vám spadla práve kvôli takýmto krokom. Takže pán Susko, keď vám už nikto neverí, tak sa aspoň postavte ako chlap, stiahnite ten zákon a poďte ho riadne vysvetliť celej spoločnosti. Ďakujem pekne.